
 РЕПУБЛИКА БЪЛГАРИЯ
 Министерство на земеделието и храните
  Областна дирекция “Земеделие”  - Хасково


         З А П О В Е Д



               На основание чл.37и, ал.13 от Закона за собствеността и ползването на земеделските земи /ЗСПЗЗ/, чл.104е, ал.2 и чл.104к от Правилника за прилагане на Закона за собствеността и ползването на земеделските земи /ППЗСПЗЗ/, в изпълнение на заповед № РД46-59/ 13.03.2026 г. на Министъра на земеделието и храните, обн. в ДВ, бр. 34 от 07.04.2026 г. и във връзка с писма с изх. № 9166-2/ 30.01.2026 г. и с изх. № 9166-14/ 16.03.2026 г. на Министерство на земеделието и храните


Н А Р Е Ж Д А М:


	1. Откривам процедура за провеждане на търг с тайно наддаване за отдаване под наем на свободни пасища, мери и ливади от държавния поземлен фонд /ДПФ/ в област Хасково, за срок от една година - календарната 2027 година.
	2. Обект на търга са свободните пасища, мери и ливади от ДПФ и земеделските земи по §12а от ПЗР на ЗСПЗЗ с начин на трайно ползване пасища, мери и ливади, подробно описани по общини, землище, имоти, начин на ползване и начална тръжна цена в списък, който е неразделна част от тази заповед.
	3. В търга могат да участват само собственици на пасищни селскостопански животни, регистрирани в Интегрираната информационна система на БАБХ в същата или в съседна община, независимо от областта, в която се намира - физически лица, кооперации, регистрирани по Закона за кооперациите, еднолични търговци и юридически лица, регистрирани по Закона за търговския регистър и регистъра на юридическите лица с нестопанска цел, които отговарят на условията, посочени в чл.104ж, ал.1 от ППЗСПЗЗ, за всички или за отделни поземлени имоти в землищата, описани в списъка по т.2. Предложената в заявлението – оферта цена – в евро на декар, посочена като цяло число, трябва да бъде изписана с цифри и с думи за всеки номер имот – обект на търга. При различие е валидно изписването с думи.
	4. Началната тръжна цена и размерът на депозита за участие в търга са определени със заповед № РД46-59/ 13.03.2026 г. на Министъра на земеделието и храните, обн. в ДВ, бр. 34 от 07.04.2026 г. Размерът на депозита за участие в търга за ползване на ливади, пасища и мери за срок от една година е в размер 20 % от началната тръжна цена умножена по площта на имота;
            5. Депозитът за участие в търга се внася по сметка на ОД “Земеделие”-Хасково:
                IBAN  BG 45 CECB  979033 B 3 819100
                BIC  на ЦКБ АД-клон Хасково CECBBGSF
 	6. Условия за плащане на цената: плащанията се извършват в евро по банков път, в срокове и при условия, съгласно клаузите на договора за наем.
            7. Документите за участие в търга се получават в ОД „Земеделие”- Хасково, всеки работен ден от 9:30 ч. до 17:00 ч. Образци на документи могат да бъдат изтеглени и от интернет страницата на ОД „Земеделие“ – Хасково.
	8. Документите за участие в търга се подават в ОД „Земеделие”- Хасково, пл. “Свобода” № 5, ет.3, ст.80,  всеки работен ден от 9.30 ч. до 17.00 ч., в срок от 30 дни, считано от датата на публикацията на заповедта в местен вестник – до 09.09.2026 г. включително. Документите за участие в търга се подават в запечатан, непрозрачен плик, адресиран до ОД „Земеделие“ – Хасково, с указания: „за участие в търг“. Документи за участие, представени след изтичането на определения срок, или в незапечатан/ прозрачен плик, или в плик с нарушена цялост, не се приемат.
	9. Информация  за земите – обект на търга е изложена в ОД „Земеделие ” – Хасково и в Общинските служби по земеделие – за земите, обект на търга на територията на съответната община.
	10. Търгът ще се проведе в ОД „Земеделие” – Хасково,  пл. „Свобода” № 5, на  14.09.2026 г. от 10:00 ч. със задължително присъствие на кандидатите или упълномощени от тях лица.
	11. В случаите на чл.104п от ППЗСПЗЗ стъпката за наддаване е в размер на 0,51 евро от предложената от кандидатите цена. 

Директор на ОД "Земеделие" - Хасково


